3630b12a8b485f3b23604eb3f5305836
Γιατί να εγκαταστήσω στο σπίτι ή την επιχείρηση μου σύστημα ασφαλείας ή κάμερες παρακολούθησης;
profylaxis.gr
2020.05
Πολύ απλά, για να μειώσετε τις πιθανότητες πιθανής παραβίασης. Κανένα σπίτι δεν μπορεί να είναι συνολικά απαραβίαστο στην απειλή των διαρρηκτών. Αλλά, ο προληπτικός προγραμματισμός και οι προφυλάξεις κοινής λογικής μπορούν να μειώσουν σημαντικά τον κίνδυνο.Όσο περισσότερο επενδύετε σε ηλεκτρονικά μέσα προστασίας, τόσο μειώνετε τον κίνδυνο ότι θα πέσετε θύμα των διαρρηκτών.
b2e317a069155f8fb094de4e86b6a731
Έχω εγκαταστήσει σύστημα συναγερμού πριν από περίπου 12 χρόνια. Εξακολουθεί να καλύπτει τις ανάγκες ασφαλείας μου;
profylaxis.gr
2020.05
Ναι, αν στο παρελθόν είχατε επενδύσει σε ένα επώνυμο **σύστημα συναγερμού** το οποίο το έχετε συντηρήσει σωστά. Παρόλα αυτά ίσος χρειαστεί αντικατάσταση των αισθητήρων κίνησης (radar) για να εναρμονιστούν με τα σύγχρονα πρότυπα ασφαλείας. Αν πρόκειται για **σύστημα καταγραφής εικόνας** (dvr), είδη έχετε αργήσει. Όταν οι αναλύσεις ενός σύγχρονου καταγραφικού έχουν πλέον φτάσει τα 4Κ,  οι αναλύσεις ενός  παλαιούκαταγραφικού δεν καλύπτουν τις ανάγκες επιτήρησης ούτε στο ελάχιστο. Αντικαταστήστε το άμεσα.
750e2239ceebb0ab75fcb8d2d985aff2
Από τι αποτελείται ένα σύστημα συναγερμού;
profylaxis.gr
2020.05
Τα βασικά στοιχεία ενός συστήματος συναγερμού είναι:
* Ο κεντρικός πίνακας
* το πληκτρολόγιο
* οι ανιχνευτές κίνησης (radar)
* οι μαγνητικές επαφές(παγίδες)
* η εξωτερική και εσωτερική σειρήνα


Προαιρετικά μπορούν να προστεθούν:
* ασύρματος δέκτης
* τηλεχειριστήρια
* αισθητήρες εξωτερικού χώρου
* πυρανίχνευτές
* Συσκευήεπικοινωνίαςμέσωδικτύουκινητήςτηλεφωνίας (gsmcommunicationmodule).

ff84674804a31a0507fbaf3f5f6375ff
Χρειάζεται service το σύστημα ασφαλείας μου και κάθε πότε;
profylaxis.gr
2020.05
Το σύστημα ασφαλείας σας δουλεύει επί 24ώρου βάσεως και είναι απαραίτητο να γίνεται το service του στα προκαθορισμένα χρονικά όρια που έχει ορίσει ο κατασκευαστής, έτσι ώστε το σύστημα σας να είναι αξιόπιστο και να δουλεύει πάντοτε στο μέγιστο των δυνατοτήτων του.Ο χρόνος αντικατάστασης των συσσωρευτών είναι κατά μέσο όρο τα τρία έτη.
11ce514f71ceaf456b192ac721cc33c4
Τι θα συμβεί αν δεν γίνει το προκαθορισμένο service;
profylaxis.gr
2020.05
Στην περίπτωση που δεν γίνει το προκαθορισμένο service, το σύστημα γίνεται ευάλωτο σε μια ενδεχόμενη διακοπή ρεύματος και είναι πολύ πιθανόν να μην σας καλύψει σε περίπτωση διόρυξης. Το ίδιο επίσης θα συμβεί και στην περίπτωση που η ρευματοληψία του συστήματος είναι μεν κανονική αλλά οι μπαταρίες έχουν ξεπεράσει το προσδόκιμο της ζωής τους και βραχυκυκλώσουν. Συμπερασματικά, κρίνεται υποχρεωτική η συντήρηση του συστήματος έτσι ώστε να μη βρεθείτε σε κίνδυνο εσείς και η περιουσία σας.
f35dbfa6b1ee1133f017ca8f5f256290
Με ποιόν τρόπο θα ειδοποιούμαι όταν το σύστημα ασφαλείας που θα τοποθετηθεί στον χώρο μου, δώσει συναγερμό;
profylaxis.gr
2020.05
Στους σύγχρονους συναγερμούς έχετε δύο τρόπους ειδοποίησης. Είτε απ’ ευθείας στο κινητό σας,είτε μέσω κέντρου λήψεως σημάτων,εφ όσον υπάρχει στον φυλασσόμενο χώρο σταθερή γραμμή τηλεφώνου. Σε αντίθετη περίπτωση προσθέτουμε στο σύστημα μία συσκευή gsm, η οποία μέσω δικτύου κινητής τηλεφωνίας θα σας ειδοποιήσει σε περίπτωση παραβίασης.
bf1ff6f94f3f2b31a55190da9174f41d
Τι είναι το κέντρο λήψεως σημάτων;
profylaxis.gr
2020.05
Το Κέντρο Λήψεως Σημάτων είναι ένα κέντρο παρακολούθησης και καταγραφής σημάτων που προέρχονται από συστήματα ασφαλείας σε πραγματικό χρόνο, , εξοπλισμένα με μηχανήματα τελευταίας τεχνολογίας. Αντικειμενικός σκοπός του Κέντρου είναι να προβαίνει στην ειδοποίηση των Αρμοδίων Αρχών και όποιων άλλων προσώπων πρέπει να ειδοποιηθούν ενώ παράλληλα παρέχει, τις πρώτες συμβουλές/οδηγίες για την αντιμετώπιση οποιουδήποτε κινδύνου.
dcbb047b6ec9b7232753d58c9ed35b14
Τι παραπάνω προσφέρει το ΚΛΣ;
profylaxis.gr
2020.05
Το Κέντρο Λήψης Σημάτων σε μια ενδεχόμενη παραβίαση του χώρου σας, έχει την πλήρη εικόνα για το **ποια ζώνη συναγερμού χτύπησε**, με ποια σειρά χτύπησαν οι ζώνες, εάν παραμένουν ανοιχτές ή αποκαταστάθηκαν. Γνωρίζει επίσης, σε τι κατάσταση βρίσκεται η μπαταρία του συναγερμού και εάν οι εισβολείς προσπάθησαν να σταματήσουν το σύστημα συναγερμού παραβιάζοντας την εξωτερική σειρήνα, τα πληκτρολόγια, ακόμα και την κεντρική μονάδα

Οι σύγχρονοι συναγερμοί έχουν την δυνατότητα εισαγωγής ενός κωδικού απειλής. Αυτός ο κωδικός είναι διαφορετικός από τον βασικό κωδικό και λειτουργεί μόνο εάν το σύστημα είναι συνδεδεμένο με το Κέντρο Λήψης Σημάτων. Έτσι, εάν σε περίπτωση απειλής ο πελάτης υποχρεωθεί να αφοπλίσει τον συναγερμό, τότε εισάγει τον κωδικό απειλής, ο συναγερμός αφοπλίζει κανονικά, αλλά το Κέντρο Λήψης Σημάτων ενημερώνεται με την κίνηση αυτή και ενεργοποιείται με προτεραιότητα η προσυμφωνημένη διαδικασία χειρισμού απειλής.

Κάτι τέτοιο είναι καθοριστικό για την ασφάλεια κάθε προστατευόμενου, καθώς έτσι υπάρχει άμεση ενημέρωση και επέμβαση του κέντρου χωρίς καν να γίνει αντιληπτό από τους επίδοξους εισβολείς.
a3bc1c2a248b1a94f58d02484a4bdc9b
Ασύρματο ή ενσύρματο σύστημα ασφαλείας;
profylaxis.gr
2020.05
Η επιλογή ασύρματου ή ενσύρματου συστήματος,εξαρτάται από την ύπαρξη ή μη καλωδίωσης  στο χώρο σας, τις αποστάσεις των αισθητήρων από την κεντρική μονάδα, το αισθητικό αποτέλεσμα και φυσικά το κόστος. Ζητήστε την συμβουλή του τεχνικού σας για την τοποθέτηση ενός ασύρματου συστήματος και αν αυτό μπορεί να είναι υβριδικό. Σε κάθε περίπτωση προτιμήστε πάντα επώνυμα προϊόντα με εγγυήσεις αντιπροσωπείας. Ένας φτηνός συναγερμός θα σας ταλαιπωρήσει και δεν θα σας παρέχει την απαιτούμενη ασφάλεια.
b819b45e7b151933c1287f5bb9bc63ba
Θα έχω όπου και να είμαι εικόνα από το χώρο του συστήματος ασφαλείας μου στο κινητό μου
profylaxis.gr
2020.05
Φυσικά. Μέσα από τη εφαρμογή (app) του καταγραφικού σας, θα έχετε πάντοτε εικόνα του χώρου σας στο κινητό σας, οπουδήποτε και αν βρίσκεστε, αρκεί να έχετε πρόσβαση σε κάποιο δίκτυο (wifi ή 3-4g).
6bd4fc1c94dec589d2b198560782a127
Γνωρίζετε ότι;
profylaxis.gr
2020.05
* 
* Τα περισσότερα εγκλήματα συμβαίνουν επειδή κάποιος έδωσε σε έναν  εγκληματία μια ευκαιρία για να ενεργήσει.
* Οι περισσότερες  διαρρήξεις γίνονται απρογραμμάτιστα.
* Καμία γειτονιά (πλούσια ή φτωχή) δεν είναι ασφαλής από το έγκλημα.
* Οι επαγγελματίες διαρρήκτες είναι πολύ σπάνιοι
* Οι περισσότεροι διαρρήκτες είναι περαστικοί από την περιοχή σας.
* Οι περισσότεροι διαρρήκτες δεν πιάνονται ποτέ.
* Η περισσότερη κλεμμένη ιδιοκτησία δεν ανακτάται ποτέ.
* Οι περισσότερες  διαρρήξεις  γίνονται  την ημέρα.
* Οι περισσότεροι διαρρήκτες μπαίνουν  από τις ξεκλείδωτες πόρτες ή παράθυρα.
* Παίρνει λιγότερο από δύο λεπτά για το μέσο διαρρήκτη να μπει στο σπίτι σας.
* Εάν μπορείτε να καθυστερήσετε την είσοδό του για τουλάχιστον τρία λεπτά, οι περισσότεροι διαρρήκτες θα σταματήσουν και θα φύγουν.
* Το άκουσμα θορύβων (τηλεόραση, ραδιόφωνο κλπ.) θα αποτρέψει τους περισσότερους διαρρήκτες.
* Εάν πυροβολήσετε έναν διαρρήκτη μπορεί να συλληφθείτε και να μηνυθείτε.
* Οι περισσότεροι διαρρήκτες δεν θα μπούνε σε  ένα ασφαλισμένο με σύστημα συναγερμού σπίτι.
